Zápis z Výročnej členskej schôdze Bobtail & Bearded collie klubu 26.9.2026 v Lipovom
Prítomní: podľa prezenčnej listiny
Prítomných členov klubu na schôdzi privítala predsedníčka klubu Ing. Katarína Sendrei Bilá.

Oboznámila všetkých s programom zasadnutia:
1. Otvorenie
2. Voľba mandátovej, návrhovej a volebnej komisie
3. Správa predsedkyne klubu
4. Správa ekonómky klubu
5. Správa poradkyne chovu
6. Voľby členov výboru, disciplinárnej komisie, kontrolóra klubu a delegáta do KR SPZ
7. Rôzne, diskusia
8. Záver

K programu neboli pripomienky.

Za zapisovateľku navrhla p. Pilnú Moniku a za overovateľa zápisu pani Silviu Plichtovú.

Uznesenie č. 1/2026
VČS schvaľuje program schôdze, zapisovateľku p. Pilnú Moniku a overovateľku p. Silviu Plichtovú.

Voľba mandátovej, návrhovej a volebnej komisie
Za členov návrhovej komisie boli zvolení Sendrei Bilá Katarína, Jamborová Eleonóra – predseda komisie a Pilná Monika. Za členov mandátovej a volebnej komisie boli zvolení Jambor Ľuboš – predseda komisie, Blanka Pásztóová a Pilný Peter.
Uznesenie č. 2/2026
VČS schvaľuje zloženie komisií:
· návrhová: Sendrei Bilá Katarína, Jamborová Eleonóra – predseda komisie a Pilná Monika
· mandátová a volebná komisia: Jambor Ľuboš – predseda komisie, Blanka Pásztóová a Pilný Peter.

Správa predsedkyne klubu
Predsedníčka klubu informovala členov o činnosti Bobtail & Bearded Collie Klubu Slovensko za uplynulé obdobie. Hlavná činnosť klubu bola zameraná na organizáciu klubových podujatí, podporu chovu plemien bearded kólia a bobtail a zabezpečenie administratívnej agendy klubu.V roku 2025 klub úspešne zorganizoval dve výstavy v Lipovom. Dňa 28. septembra 2025 sa konala Špeciálna výstava, ktorú posudzoval chorvátsky rozhodca Javor Davor, a dňa 29. novembra 2025 Klubová výstava pod posudzovaním fínskej rozhodkyne Niny Janger. Obidve podujatia prebehli v priateľskej atmosfére a s pozitívnym ohlasom vystavovateľov. Počas uplynulého obdobia sa výbor klubu priebežne venoval zabezpečovaniu chovateľskej agendy, komunikácii s členmi, aktualizácii informácií na webovej stránke klubu a príprave ďalších klubových aktivít.
Predsedníčka spolu s pani tajomníčkou, zároveň informovala o prípravách výročných výstav. Príprava podujatí si vyžadovala značné organizačné úsilie, najmä pri zabezpečení rozhodcov, administratívy, sponzorských darov, cien pre víťazov, koordinácii prihlášok vystavovateľov, komunikácii s účastníkmi a zabezpečení bezproblémového priebehu.
Uznesenie č. 3/2026
VČS berie na vedomie správu poradkyne chovu.

Správa ekonómky klubu
Nakoľko sa ekonómka klubu p. Fülleová Mária nemohla osobne zúčastniť výročnej členskej schôdze, prečítala za ňu správu pani Pilná. Informovala o stavoch v pokladni a na účte k 1.1.2026 a 31.8.2026. Celkové príjmy klubu k 31.8.2026 z členských príspevkov, štartovných poplatkov śpeciálnej a klubovej výstavy, darov, atď boli 2594,00€ a výdaje boli 1586,63€. Správa tvorí prílohu zápisu.

Uznesenie č. 4/2026
VČS berie na vedomie správu ekonómky klubu p. Fülleovej Márie.
Správa poradkyne chovu
V chovateľskej agende plemena bobtail boli v roku 2026 vystavené dva krycie listy a do chovu bol uchovnený jeden pes. V roku 2025 bol vystavený jeden krycí list a do chovu bola uchovnená jedna sučka.
V plemene bearded collie bol v roku 2026 vystavený jeden krycí list, pričom do chovu bola uchovnená jedna sučka a jeden pes. V roku 2025 bol do chovu uchovnený jeden pes, bol vystavený jeden krycí list a narodil sa jeden vrh s celkovým počtom ôsmich šteniat, z toho päť psov a tri sučky.
Uznesenie č. 5/2026
VČS berie na vedomie správu poradkyne chovu.

Voľby členov výboru, disciplinárnej komisie, kontrolóra klubu a delegáta do KR SPZ
Za členky výboru boli opäť navrhnuté: Ing. Katarína Sendrei Bilá, Eleonóra Jamborová a Monika Pilná. Neboli žiadni protikandidáti.
Za ekonóma klubu bola opätovne navrhnutá pani Mária Fülleová. Žiaden protikandidát.
Za členov Disciplinárnej komisie boli navrhnutí: Blanka Pásztó, Laura Hanáková a Ľuboš Jambor. Žiadni protikandidáti.
Za kontrolóra klubu bola navrhnutá pani Katarína Kapustová. Žiaden protikandidát.
Za delegáta na konferenciu Kynologickej rady bola navrhnutá Monika Pilná. Žiaden protikandidát.
Za poradcu chovu bola opäť navrhnutá Ing. Katarína Sendrei Bilá. Žiaden protikandidát.

Mandátová a volebná komisia konštatovala, že voľby prebehli v poriadku.
Uznesenie č. 6/2026
VČS schvaľuje členky výboru klubu Ing. Katarína Sendrei Bilá, Eleonóra Jamborová a Monika Pilná.
VČS schvaľuje ekonóma klubu pani Máriu Fülleovú.
VČS schvaľuje členov Disciplinárnej komisie Blanka Pásztó, Laura Hanáková a Ľuboš Jambor.
VČS schvaľuje za kontrolóra klubu pani Katarínu Kapustovú.
VČS schvaľuje ako delegáta na konferenciu Kynologickej rady Moniku Pilnú.
VČS schvaľuje za poradcu chovu Ing. Katarínu Sendrei Bilú.

Rôzne, diskusia
Pani Pilná navrhla schváliť pre ekonómku pani Máriu Fülleovú status tzv. čestného člena, aby bola oslobodená od povinnosti platiť členský poplatok, keďže doposiaľ za prácu ekonóma klubu nedostávala žiadnu odmenu. Pani Pilná zároveň navrhla vyplatiť pani Márii Fülleovej finančnú odmenu za 10 rokov práce v klube vo výške 200€.

Uznesenie č. 6/2026
VČS schvaľuje status tzv. čestného člena pre pani Máriu Fülleovú a jej oslobodenie od povinnosti platenia každoročného členského poplatku.
VČS schvaľuje vyplatenie odmeny 200€ pani Márii Fülleovej za 10 rokov práce ekonóma klubu.

Pani Pilná konštatovala, že je neúnosné, aby naďalej len ona s manželom p. Petrom Pilným organizovali klubové akcie a ešte ich aj zakaždým vysokými sumami aj sponzorovali. Členovia klubu nevyvíjajú žiadnu snahu, aby pri organizovaní pomohli a preto je nevyhnutné vždy zamestnať cudzích ľudí na pomoc pri organizácii. Finančné prostriedky vynaložené na zaplatenie práce týchto pomocníkov by mohli byť v klube využité inak. Pani Pilná aj s manželom žiadajú, aby sa kompletnej organizácie výstav ujal niekto iný z členov klubu.
Ing. Kanás, ktorý býva prezídiom SPZ menovaný riaditeľom výstav Nitracacib konaných v júni v Nitre, ponúkol možnosť zorganizovania Klubovej/špeciálnej výstavy popri medzinárodných výstavách v Nitre za finančne výhodných podmienok pre klub.
Žiaľ žiaden z prítomných členov neprejavil vôľu, ochotu vziať na seba bremeno organizovania klubových/špeciálnych výstav.
Pani Sendrei Bilá navrhla zorganizovať v júni 4.6.2027 jednu výstavu v Nitre a jednu na jeseň v septembri v Lipovom, avšak bez návrhu mena organizátora výstav.

Uznesenie č. 7/2026
VČS schvaľuje termíny klubových akcií – výstav 4.6.2027 v Nitre a v septembri 2027 v Lipovom.

Pani Eleonóra Jamborová informovala, že boli s manželom oslovení, či by neboli ochotní zorganizovať v budúcnosti Európsku špeciálnu výstavu bobtailov na Slovensku. Ing. Kanás ponúkol svoju spoluprácu, ak by Slovensko bolo organizáciou takejto výstavy poverené. Pani Jamborová zistí podrobnosti podmienok a požiadaviek organizovania takejto výstavy a bude informovať výbor.


Žiadne ďalšie príspevky.

Záver
Predsedníčka klubu Ing. Sendrei Bilá poďakovala prítomným za účasť a popriala šťastnú cestu domov.

Zapísala:
Monika Pilná




Overovateľ:
Silvia Plichtová

